b'\n_START_ARTICLE_\nBrazilski jiu-jitsu\n_START_SECTION_\nZgodovina\n_START_PARAGRAPH_\nMitsuyo Maeda je bil eden izmed pet najbolj\xc5\xa1ih ekspertov v parterni borbi (newaza) Kodokan \xc5\xa1ole, ki je Jigoro Kano poslal po svetu, da \xc5\xa1iri znanje o judu. Maeda je zapustil Japonsko leta 1904 in je obiskal veliko dr\xc5\xbeav, kjer je imel demonstracije juda in sprejemal izzive s strani rokoborcev, boskerjev, savate borcev in drugih mojstrov borilnih ve\xc5\xa1\xc4\x8din._NEWLINE_Po prihodu Maede je Brazilijo, je Maeda za\xc4\x8del u\xc4\x8diti Carlosa Gracie-ja ju-jitsu. Carlos je nato znanje prenesel na brata Helia Gracie-ja, kateri je postopoma razvil novo ve\xc5\xa1\xc4\x8dino brazilski jiu-jitsu, ki je bila pragmati\xc4\x8dna adaptacija juda in ju-jitsa s poudarkom na parterni borbi. Helio Gracie je svojo obliko jiu jitsa razvijal zaradi nezmo\xc5\xbenosti kontriranja tehnikam iz juda, ki so temeljile na fizi\xc4\x8dni mo\xc4\x8di. _NEWLINE_Leta 1925 je Japonska vlada odlo\xc4\x8dila, da se bo borilna ve\xc5\xa1\xc4\x8dina, ki jo pou\xc4\x8dujejo v dr\xc5\xbeavnih ustanovah, uradno imenovala judo namesto jujutsu. V Braziliji se ve\xc5\xa1\xc4\x8dina \xc5\xa1e danes imenuje jiu jitsu. Ko so Gracie-ji pri\xc5\xa1li v ZDA pou\xc4\x8devati svojo ve\xc5\xa1\xc4\x8dino, so jo imenovali brazilski jiu jitsu ali gracie jiu jitsu zaradi razlikovanja med ve\xc5\xa1\xc4\x8dinami._NEWLINE_\xc4\x8clani dru\xc5\xbeine Gracie so razvili nekoliko variacij brazilskega jiu jitsa katerih imena izvirajo iz imen mojstrov, ki so ve\xc5\xa1\xc4\x8dino pou\xc4\x8devali oz. razvili. Nekaj tak\xc5\xa1nih primerov je Charles Gracie Jiu-Jitsu ali Renzo Gracie Jiu-Jitsu, podobno je dru\xc5\xbeina Machado imenovala svoj stil, Machado Jiu Jitsu (MJJ). Danes obstajajo \xc5\xa1tiri veje brazilskega Jiu Jitsa - Gracie Humaita, Gracie Barra, Carlson Gracie Jiu-Jitsu in Alliance Jiu Jitsu.\n_START_SECTION_\nPravila, tehnike in stil borbe\n_START_PARAGRAPH_\nBrazilski jiu jitsu temelji na parterni borbi. Cilj borcev je svojega nasprotnika \xc4\x8dim prej spraviti na tla, kjer napadalec lahko utilizira svojo te\xc5\xbeo namesto porabljanja energije. Ko se borba preseli na tla, se vzpostavi kontrola; napadalec se premika z nasprotnikom, uporablja njegovo energijo, mu blokira ali vsaj ote\xc5\xbeuje gibanje s kontrolo bokov in v tem \xc4\x8dasu posku\xc5\xa1a osamiti kak\xc5\xa1en ud za vzvod, ali zavzeti dominantno pozicijo na hrbtu, od koder lahko pripravlja davljenja. Napadalec lahko napada tudi s hrbta iz ti. "guard" pozicije, \xc4\x8de ima nasprotnika med nogami. Veliko borcev se odlo\xc4\x8da za ta pristop, saj v stoje\xc4\x8dem aspektu \xc5\xa1porta niso tako efektivni, kot na tleh. _NEWLINE_Borbo brazilskega jiu jitsa lahko tekmovalec zmaga ob predaji nasprotnika, zmagi po to\xc4\x8dkah ali diskvalifikaciji. Nasprotnik se preda (ali tapka, taps out, submits), ko napadalec uspe\xc5\xa1no zaklju\xc4\x8di tehniko vzvoda, davljenja ali zvijanja/raztezanja dolo\xc4\x8denega dela telesa. Vzrok za predajo je lahko bole\xc4\x8dina, neizbe\xc5\xbena po\xc5\xa1kodba v primeru, da se ne preda, ali zapora dihalnih poti oz. izguba zavesti, \xc4\x8de se ne preda dovolj hitro. V brazilskem jiu jitsu se pridobivajo to\xc4\x8dke za ru\xc5\xa1enje nasprotnika (2 to\xc4\x8dki), \xc4\x8disto ru\xc5\xa1enje nasprotnika (ru\xc5\xa1enje v side control, north south control, full mount) (nekatere organizacije to to\xc4\x8dkujejo dodatno, nekatere ne), vzpostavitev kontrole s hrbta z obema nogama med nasprotnikovimi nogami, ki slu\xc5\xbeijo kot "kavlji" za nadzor (both hooks in) (4 to\xc4\x8dke), uspe\xc5\xa1en preobrat dane situacije, kjer napadalec izgubi pozicijo (sweep) (2 to\xc4\x8dki), koleno na trebuhu (knee on belly) s tri sekundno kontrolo nasprotnika (2 to\xc4\x8dki), ter za uspe\xc5\xa1en "pass" nasprotnikovega guarda (3 to\xc4\x8dke). Nekatere organizacije, kot so EBI (Eddie Bravo invitational) in Metamoris, so "submission only", kar pomeni, da za zmago mora\xc5\xa1 nasprotnika prisiliti v predajo. \xc4\x8ce po izte\xc4\x8denem \xc4\x8dasu ni zmagovalca, nastopijo podalj\xc5\xa1ki, kjer najprej en tekmovalec za\xc4\x8dne iz dominantne pozicije in ima 3 min \xc4\x8dasa, da nasprotnika premaga, ali pa se slednji spravi do "guard" pozicije, nakar obrneta vloge za naslednje tri minute. Zmaga tisti, ki je nasprotnika zaklju\xc4\x8dil v kraj\xc5\xa1em \xc4\x8dasu.\n_START_SECTION_\nZdravje ko\xc5\xbee\n_START_PARAGRAPH_\nPoleg obi\xc4\x8dajnih zvinov in po\xc5\xa1kodb mi\xc5\xa1ic, ki so povezane z drugimi borilnimi ve\xc5\xa1\xc4\x8dinami so u\xc4\x8denci brazilskega jiu-jitsa (skupaj z rokoborci, judoisti in ostalimi "grappling" borci) izpostavljeni raznim odrgninam in praskam ter potencialno ne\xc4\x8distim blazinam. To pomeni, da obstaja mo\xc5\xbenost razvoja ko\xc5\xbenih bolezni. Pride lahko do glivi\xc4\x8dnih ko\xc5\xbenih bolezni, krastavosti, herpesa in stafilokok na ko\xc5\xbei. Za prepre\xc4\x8ditev teh ko\xc5\xbenih bolezni je potrebna pravilna higiena, kar pomeni pogosto \xc4\x8di\xc5\xa1\xc4\x8denje cele telovadnice, tu\xc5\xa1iranje takoj po treningu, dezinfekcija odprtih ran ter redno pranje trening obla\xc4\x8dil.\n_START_SECTION_\nCveta\xc4\x8dno uho\n_START_PARAGRAPH_\nZaradi ohranjevanja polo\xc5\xbeaja in napadanja v jiu-jitsu se lahko u\xc5\xa1esa po\xc5\xa1kodujejo, kar povzro\xc4\x8di izliv krvi v uhelj. V tem primeru se hrustanec odvoji od perichondriuma in uho nabrekne. \xc4\x8ce izetklo kri ne odstranimo dovolj hitro, lahko uho ostane trajno deformirano. Za prepre\xc4\x8devanje cveta\xc4\x8dnega u\xc5\xa1esa borci v\xc4\x8dasih uporabljajo ti. "rokoborske slu\xc5\xa1alke".'